A Vakok Lakásgondjainak Megoldását Támogató Alapítvány

(székhely: 1146 Budapest, Hermina u. 47.), a továbbiakban: Alapítvány,

közleménye

Az Alapítvány kuratóriuma a 2020. május 21.-én meghozott döntésével úgy határozott, hogy a 2020. évi pályázatának beadási határidejét 2020. június 30.-ig meghosszabbítja.

Várjuk azoknak a személyeknek a pályázatait, akik a kialakult veszélyhelyzet következményei miatt, vagy egyéb okokból nem tudták beadni pályázatukat, nehézséget okozott a szükséges  iratok beszerzése, vagy nem tudtak megfelelő segítséget igénybevenni a pályázat benyújtásához.

Kérjük, hogy akik továbbra sem tudnak megfelelő segítséget igénybe venni a pályázat kitöltéséhez jelezzék azt az alapítvány számára!

A pályázati felhívás és az adatlapok továbbra is elérhetők az alapítvány honlapján, a   [www.vaklakas.hu](http://www.vaklakas.hu) oldalon, valamint  ttájékoztatást kérhetnek az egyesületek újraiinduló személyes ügyfélszolgálatain.

Az Alapítvány képviseletében

dr. Nyusti Szilvia

 V**akok Lakásgondjainak Megoldását Támogató Alapítvány**

(székhely: 1146 Budapest, Hermina u. 47.), a továbbiakban: Alapítvány,

jelen közleménnyel meghirdeti 2020. évi pályázatát a céljának megfelelő támogatások elnyerésére

Az alapító okirat szerint legfeljebb 10 pályázó részesülhet egyösszegű, vissza nem térítendő pénzbeli támogatásban.

1. **Elnyerhető támogatás**

Az elnyerhető támogatás maximállis összege ebben az évben 300.000.-Ft pályázónként.

1. **A támogatandó célok:**

Az Alapítvány az alábbi konkrét célokat támogatja, feltéve, hogy azok megvalósítása 2020-ban folyamatban van, vagy legalább elkezdődik.

a) Lakásvásárlás, lakáson fennálló tulajdonközösség megszüntetése,lakáscsere;

b) Lakás építése, bővítése;

c) Lakás felújítása, tatarozása;

d) illetve az a)- c) pontokban felsoroltakkal összefüggésben felvett bankhitel kiváltása, csökkentése.

1. **A pályázók köre:**

Pályázatot nyújthat be az, az életvitelszerűen Budapesten élő vak nagykorú személy, aki vakok személyi járadékára, illetve fogyatékossági támogatásra való jogosultságát, hitelt érdemlően (pl. megállapító határozattal), igazolni tudja és a Magyar Vakok és Gyengénlátók Országos Szövetségének bármely fővárosi illetőségű tagegyesületének a tagja. A pályázat szempontjából életvitelszerűen Budapesten élőnek minősül az a tag is, aki a támogatás segítségével Budapestre szándékozik költözni.

Az Alapítvány Alapító Okirata szerint a 2. a) és b) pontban meghatározott célra ugyanaz a személy csak egy alkalommal kaphat támogatást, illetve a c) pontban meghatározott célra ugyanaz a személy öt éven belül újabb támogatást nem kaphat. Azok a pályázók tehát, akik az a), illetve b) pont szerinti támogatásban már részesültek, valamint akik a c) pont szerinti támogatásban öt éven belül részesültek, és a támogatást ténylegesen igénybe is vették, most nem pályázhatnak.

Az, akinek a vele egy háztartásban élő közeli hozzátartozója már támogatásban részesült, a 2. c) pontban meghatározott célra csak abban az esetben támogatható, ha minden olyan pályázó támogatást kap, aki korábban abban még nem részesült.

1. **A pályázás módja:**

Pályázni írásban, az erre a célra rendelkezésre álló adatlap kitöltése útján lehet. Ebben a pályázónak részletesen, dokumentumokkal is alátámasztva ismertetnie kell a megvalósítandó konkrét célt és meg kell jelölnie az igényelt pénzösszeget. Ismertetni szükséges továbbá mindazokat a körülményeket, amelyeket a támogatásra való rászorultság alátámasztásához fontosnak tart (a jelenlegi lakáskörülményeit, családi helyzetét, vagyoni és jövedelmi viszonyait stb.). A vakság fennállásának tényét a vakok személyi járadékát, vagy fogyatékossági támogatást megállapító határozattal, míg a pályázó, valamint vele együtt élő családtagok jövedelmi viszonyait a folyósító szerv által kiadott igazolással, illetve munkáltatói igazolással kell alátámasztani. A részletes ismertetések mellé csatolnia kell egy olyan tartalmú nyilatkozatot, melyben előzetesen hozzájárul ahhoz, hogy a jövedelmi, vagyoni helyzetére vonatkozó személyes adatairól az Alapítvány a megfelelő állami szervektől felvilágosítást kérhessen. Nyilatkoznia kell továbbá arról is, hogy az általa közölt adatok a valóságnak megfelelnek.

A szükséges adatlap, illetve a nyilatkozatok 2020. március 3.-tól letölthetők az alapítvány saját honlapjáról [www.vaklakas.hu](../../../../Documents%20and%20Settings/hkati/Local%20Settings/Temporary%20Internet%20Files/OLK2D2/www.vaklakas.hu), illetve a Hermina Egyesületnél, illetve a Vakok és Gyengénlátók Közép - magyarországi Regionális Egyesületénél személyesen átvehetők, valamint az egyesületek internetes oldaláról ([www.herminaegyesulet.hu](../../../../Documents%20and%20Settings/hkati/Local%20Settings/Temporary%20Internet%20Files/OLK2D2/www.herminaegyesulet.hu)) és a ([www.vgyke.com](../../../../Documents%20and%20Settings/hkati/Local%20Settings/Temporary%20Internet%20Files/OLK2D2/www.vgyke.com)), szintén letölthetők.

A pályázat látássérültek számára akadálymentes elektronikus adatlapon is benyújtható, mely szintén letölthető a fenti weboldalakról. Az elektronikus formában kitöltött pályázatokat az info@vaklakas.hu címre szíveskedjenek megküldeni a szükséges mellékletek csatolásával.

A fent említett mellékletek (igazolások, határozatok) hiányában benyújtott pályázat érvénytelen.

Az Alapítvány a pályázat adatait és a kapott támogatás felhasználását, minden, jogszabályban nem tiltott módon, jogosult ellenőrizni. Nem lehet támogatásban részesíteni a pályázót, ha valótlan adatokat közölt. Nem részesülhet juttatásban továbbá az Alapítvány tisztségviselője, az Alapítványhoz csatlakozó támogató és mindezen személyek hozzátartozója.

A benyújtott pályázatban foglaltak előzetes, vagy utólagos ellenőrzése érdekében, a későbbi külső szakértői közreműködés részbeni finanszírozásához hozzájárulásként, a pályázónak a pályázat beadásával egyidejűleg **1000,- Ft** **ügyintézési díjat** kell megfizetnie készpénzben, vagy postai benyújtás esetén átutalnia az Alapítvány **K and H Bank Zrt. – nél vezetett:**

**10409015 – 50526588 – 89661009 számlaszámára.**

Az ügyintézési díj megfizetésének hiányában a benyújtott pályázat érvénytelen. A pályázathoz a - fent említett - díj befizetésének igazolására szolgáló iratot is mellékelni kell.

1. **A pályázat benyújtásának ideje és helye:**

**A pályázatokat 2020. május 4.-ig kell eljuttatni:**

* az info@vaklakas.hu e- mail címre;

- a **Vakok és Gyengénlátók Közép - magyarországi Regionális Egyesületéhez** (postacím.: 1380 Budapest, Pf. 1075.)

- a **Hermina Egyesülethez** (postacím: 1406 Budapest, Pf. 40.).

Határidőben benyújtottnak minősül a pályázat akkor is, ha azt, legkésőbb 2020. május 4.-én postára adják. A határidő lejártát követően benyújtott pályázat érvénytelen.

1. **Az elbírálás módja:**

A benyújtási határidő lejártát követő 45 napon belül az Alapítvány kuratóriuma a pályázók rászorultsága alapján dönt a támogatások odaítéléséről. A kuratórium a pályázótól nem kér hiánypótlást vagy bármilyen kiegészítést, kizárólag az elbíráláskor rendelkezésére álló adatok alapján dönt. Ezért minden pályázó alapvető érdeke, hogy a beadott pályázat teljes körűen, részletesen, világosan és egyértelműen tartalmazza a szükséges információkat.

Felhívjuk a pályázók figyelmét arra, hogy elérhetőségüket (különösen mobiltelefon szám, e - mail cím) a pályázati adatlapon mindenképp tüntessék fel!

A pályázókat a pályázat eredményéről az Alapítvány kuratóriuma írásban értesíti, ezen túlmenően a nyertesek listáját saját honlapján, a Hermina Egyesület és a Vakok és Gyengénlátók Közép – magyarországi Regionális Egyesületének honlapján, illetve a "Vakok Világa" c. folyóiratban is közzé teszi.

1. **A támogatás kifizetése és felhasználása:**

Felhívjuk a pályázók figyelmét, hogy a támogatás kifizetése utólagosan, a benyújtott szerződés, számla vagy más bizonylat alapján átutalással, vagy készpénzzel történik.

Csak rendkívül indokolt esetben van lehetőség előleg folyósítására. **Az odaítélt összeg tényleges átutalására (kifizetésére) a nyertesekkel történt szerződés megkötését követően kerül majd sor.**

**Az összeg felhasználására 2020. december 31 - ig van lehetőség**, az addig fel nem használt pénz a következő évben megpályázható összeget gyarapítja. A kifizetés és felhasználás konkrét módját az Alapítvány a nyertes pályázóval írásban, megállapodás útján rögzíti.

Az **Alapítvány Alapító Okirata** a pályázatok benyújtásának helyén és a honlapon is megtekinthető.

Az Alapítvány nyitott, ahhoz bárki csatlakozhat, aki a célok eléréséhez vagyonrendeléssel hozzá kíván járulni és az alapító okirat rendelkezéseit elfogadja.

Az Alapítvány a **K and H Bank Zrt. – nél vezetett**:

 **10409015 – 50526588 - 89661009 számlaszámára**

várja a felajánlásokat, melyeket előre is köszön.

Amennyiben céljainkkal egyetért, és lehetősége van rá, kérjük, támogassa alapítványunkat!

Személyi jövedelemadója 1%-ának felajánlását is - örömmel és köszönettel - fogadjuk!

Budapest, 2020. március 1.

Az alapítvány kuratóriuma